PAGE  


2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 1940-29/2011
Előterjesztést készítette: Dóczy Erika intézményirányítási ügyintéző
Előterjesztés elkészítésének időpontja: 2011. március 22.
Előterjesztést véleményezi: OMSB
Döntés módja: nyílt szavazás, egyszerű szótöbbség

E L Ő T E R J E S Z T É S

Sülysáp Nagyközség Önkormányzata Képviselő-testületének

2011. április 14-én tartandó munkaterv szerinti ülésére

11. napirendhez

Tárgy: Civil szervezetek 2011. évi pályázati támogatása
Tisztelt Képviselő-testület!

Az Önkormányzat a helyi önszerveződő közösségek pénzügyi támogatásának rendjéről szóló, többször módosított 1/2010. (II. 03.) önkormányzati rendelete alapján idén is kiírta pályázatát a Sülysápon tevékenykedő civil szervezetek támogatására. A pályázat benyújtási határideje 2011. március 10-e volt;  a Képviselő-testület a 2011-es évre felhasználható támogatási keret összegét 7.400.000,- Ft-ban határozta meg az Önkormányzat költségvetésében. 

A kiírásra 17 pályázat érkezett (ebből a KSK pályázata bontva került az anyagba), összesen 13.105.000,- Ft támogatási igénnyel. 
A 2011-es évre két korábbi pályázó (az Egészséges és Erkölcsös Ifjúságért Alapítvány és a Karitász Árpád-házi Szent Margit Csoport) nem nyújtott be pályázatot, viszont két új civil szervezet jelent meg a pályázók között: a Sülysápi Gyerekfoci Egyesület és az Arany Liliom Alapítvány.

Az önkormányzati rendelet alapján beérkezett pályázatokat az Oktatási, Művelődési és Sportbizottság megvizsgálja, véleményezi, és indokolással ellátott javaslatot tesz a Képviselő-testület felé a támogatás pályázónkénti összegére. 
A Bizottság vizsgálatának arra kell kiterjednie, hogy az önszerveződő közösség tevékenysége mennyiben közérdekű, illetőleg a támogatásban részesítendő célkitűzés a köz javát mennyiben szolgálja és szakmai szempontból mennyiben megvalósítható, így különösen, hogy
· az önszerveződő közösség az előző évben kapott pénzügyi támogatással megfelelően elszámolt-e;

· a támogatásban részesítendő cél megvalósításához – a támogatás esetleges összegét is figyelembe véve – rendelkezik-e a megfelelő pénzügyi és egyéb feltételekkel;

· a támogatásban részesítendő cél megvalósítása igényli-e az önkormányzat egyéb támogatását;

· a támogatásban részesítendő cél megvalósítása pénzügyi támogatás helyett támogatható-e más, alkalmasabb módon,

· a pályázó tervezett éves vagy egyedi programjának megtervezése során figyelembe vette-e a Képviselő-testület által a tárgyévre jóváhagyott települési rendezvénynaptár programjait.
Nem részesíthető pénzügyi támogatásban az az önszerveződő közösség

· amely az előző évben kapott pénzügyi támogatással nem, vagy nem megfelelően szá​molt el;

· az előző évben kapott támogatást – képviselő-testületi döntés nélkül - a támogatási szerződésben jóváhagyott céltól eltérően használta fel,
· amely a pályázatában megtévesztő vagy valótlan adatot szolgáltatott,

· amelynek lejárt esedékességű köztartozása van.

A Képviselő-testület kedvező elbírálása esetén a pénzügyi támogatás megálla​pításáról szóló határozatban meg kell jelölni azt is, hogy a támogatás felhasználása milyen célra történhet.

A pályázatok elbírálása során a képviselő-testület dönthet úgy is, hogy pénzügyi támogatás helyett a kért támogatást más formában biztosítja, feltéve, hogy a támogatás más módja a pályázó által megjelölt cél megvalósításának támogatására alkalmas.
A képviselő-testületi döntés pályázókkal történő közléséről és a támogatási szerződés megkötéséről a polgármester gondoskodik a döntést követő 30 napon belül.
Az előterjesztés mellé csatolt összesítő táblázat tartalmazza a civil szervezetek tevékenységét, pályázati céljait, az előző évben kapott támogatások és az idei évre igényelt támogatások összegét. A pályázati anyagok az ülések alkalmával betekinthetők lesznek.
Miután a pályázók közül a Maglódi (Sülysápi) Református Egyházközség késve nyújtotta be a pályázatát, javaslom annak elutasítását, a többi pályázó tekintetében pedig kérem a Képviselő-testületnek az Oktatási, Művelődési és Sportbizottság javaslata alapján meghozott szíves döntését.
…/2011. (IV.14.) ÖKT határozati javaslat

Sülysáp Nagyközség Önkormányzat Képviselő-testülete a helyi önszerveződő közösségek pénzügyi támogatásának rendjéről szóló, többször módosított 1/2010. (II. 03.) önkormányzati rendelete alapján a Maglódi (Sülysápi) Református Egyházközség 2011. évi pályázati támogatási kérelmét – a pályázat késedelmes benyújtása miatt – elutasítja.
Határidő: azonnal

Felelős: polgármester

…/2011. (IV.14.) ÖKT határozati javaslat

Sülysáp Nagyközség Önkormányzat Képviselő-testülete a helyi önszerveződő közösségek pénzügyi támogatásának rendjéről szóló, többször módosított 1/2010. (II. 3.) önkormányzati rendelete alapján
I./ a helyi önszerveződő közösségeket a pályázataikban megfogalmazott 2011. évi céljaik megvalósításában az alábbiak szerint támogatja:
	Szervezet
	Támogatott cél
	Támogatási összeg (Ft)

	1. Arany Liliom Alapítvány
	hátrányos helyzetű gyermekek tehetséggondozása
	

	2. Barátság Nyugdíjas Klub
	fellépések, útiköltség, fellépő ruhák finanszírozása
	

	3. Bogdán Flórián Önkéntes Tűzoltó és Polgárőr Egyesület
	szertárépítés
	

	4. Evangéliumi Pünkösdi Gyülekezet
	gyülekezeti iroda felújítása, átalakítása
	

	5. Falu Érdekvédelmi Közösség
	rendezvényszervezés, hagyományőrzés
	

	6. Gyermekszív Nagycsaládosok Sülysápi Egyesülete
	gyermeknapi buszkirándulás szervezése
	

	7. Községi Sportkör (futball)
	nevezések, eszközbeszerzés
	

	8. Községi Sportkör (kézilabda)

	nevezések, eszközbeszerzés
	

	9. Községi Sportkör Taekwon-do szakosztály
	sporttevékenység
	

	10. Sülysáp I. Rk. Egyházközség
	működés (rezsi, irodaszer, egyéb anyagbeszerzés)
	

	11. Sülysáp II. Rk. Egyházközség
	működés (rezsi, irodaszer, egyéb anyagbeszerzés)
	

	12. Sülysápi Amatőrcsillagász Egyesület

	kútfúrás, őrzés, bútorbeszerzés
	

	13. Sülysápi Gyerekfoci Egyesület
	egészséges életmódra szoktatás
	

	14. Sülysápi Nyugdíjas Hagyományőrző Pávakör
	hagyományőrzés, utazás finanszírozása
	

	15. Tápiómente Ökölvívó Egyesület
	versenyeztetés, nevezési díjak finanszírozása
	

	16. Tápiómenti Kisbárka Egyesület
	éves program finanszírozása 
	

	17. Tápiómenti Tömegsport Alapítvány
	sülysápi futónap megszervezése
	


II./ a pályázati támogatást a költségvetés „Civil szervezetek működési támogatása” keretének terhére biztosítja,
III./ felkéri és felhatalmazza a polgármestert a szükséges intézkedések megtételére. 

Határidő: I./-II./azonnal; III./ 30 napon belül 

Felelős: polgármester 

Sülysáp, 2011. március 30.

Horinka László sk. 


polgármester

Láttam! 

Sülysáp, 2011. március 30. 
Tóth Krisztina sk.

